***ΥΠΟΔΕΙΓΜΑ ΣΥΜΒΑΣΗΣ ΣΥΝΕΡΓΑΣΙΑΣ***

***ΓΙΑ ΕΡΓΑ – ΔΡΑΣΕΙΣ ΣΕ ΣΥΝΕΡΓΑΣΙΑ ΜΕ ΕΤΑΙΡΟ***

**ΣΥΜΒΑΣΗ ΣΥΝΕΡΓΑΣΙΑΣ*[[1]](#footnote-2)***

Μεταξύ:

**1. [Ε*πωνυμία*]**

[*Έδρα, ΑΦΜ ……*]

[*Εκπροσωπούμενος από]*

που θα αποκαλείται στο εξής «**Φορέας Υλοποίησης Έργου**»,

και

**2. [Ε*πωνυμία*]**

[*Έδρα, ΑΦΜ ……*]

[*Εκπροσωπούμενος από]*

που θα αποκαλείται στο εξής «**Εταίρος του Έργου**»,

οι οποίοι θα καλούνται στο εξής έκαστος και ως “**Συμβαλλόμενος**” και από κοινού

και ως “**Συμβαλλόμενοι**”,

**για την υλοποίηση του έργου με τίτλο [“*……….”*]** (εφεξής το **«Έργο»**)

**το οποίο επιχορηγείται στο πλαίσιο του Προγράμματος “** **Preventing gender-based violence and violence against children ”** (εφεξής το **«Πρόγραμμα»**) **στην Ελλάδα**

ΠΡΟΟΙΜΙΟ:

|  |
| --- |
| *Συνιστάται η ενσωμάτωση εισαγωγικών διατάξεων με αναφορά στο πλαίσιο και στους σκοπούς του Προγράμματος στην Ελλάδα, καθώς και στους γενικούς σκοπούς του Έργου, με έμφαση, αν κρίνεται σκόπιμο, σε οποιεσδήποτε πληροφορίες σχετίζονται με τη συνεργασία των Συμβαλλόμενων.*  *Δεδομένου ότι αρκετές διατάξεις της Σύμβασης Συνεργασίας θα αναφέρονται / παραπέμπουν στο Πρόγραμμα [όπως αυτό έχει ορισθεί και συμφωνηθεί στην Grant Agreement μεταξύ του Ιδρύματος Μποδοσάκη και της Ευρωπαϊκής Ένωσης νομίμως εκπροσωπούμενης από την Ευρωπαϊκή Επιτροπή - Γενική Διεύθυνση για τη Δικαιοσύνη και τους Καταναλωτές, η οποία αποτελεί την Χρηματοδοτική Αρχή του Προγράμματος] αλλά και στο έργο (**όπως αυτό έχει συμφωνηθεί μεταξύ του Ιδρύματος Μποδοσάκη και του Φορέα Υλοποίησης Έργου στη Σύμβαση Επιχορήγησης), θα πρέπει να προβλεφθεί ένας ορισμός της έννοιας του Προγράμματος και του Έργου, ώστε να εξασφαλιστούν σαφείς παραπομπές στο κείμενο της παρούσας Σύμβασης Συνεργασίας.* |

ΣΥΜΦΩΝΟΥΝΤΑΙ ΤΑ ΑΚΟΛΟΥΘΑ:

**Άρθρο 1 – Γενικό Πλαίσιο και Σκοπός**

1. Η παρούσα Σύμβαση Συνεργασίας (στο εξής και ως **«Σύμβαση»**) ορίζει τα δικαιώματα και τις υποχρεώσεις των Συμβαλλόμενων και ορίζει τους όρους της συνεργασίας τους για την υλοποίηση του Έργου,όπως αυτό έχει συμφωνηθεί μεταξύ του Ιδρύματος Μποδοσάκη (εφεξής και το «**Ίδρυμα**») και του Φορέα Υλοποίησης Έργου στη Σύμβαση Επιχορήγησης Έργου (εφεξής η «**Σύμβαση Επιχορήγησης**») [σε περίπτωση ύπαρξης Παραρτημάτων στην παρούσα Σύμβαση, όπως αυτά ονομάζονται και αριθμούνται *και ορίζονται* στα αντίστοιχα έγγραφα*: πχ. “Πλάνο Δράσεων” ή “Χρονοδιάγραμμα” κλπ.*].

|  |
| --- |
| *Όπως αναλύεται κατωτέρω στο Άρθρο 3 της παρούσας, θα πρέπει να καθοριστούν οι κύριες δράσεις προς υλοποίηση, ιδίως από τον Εταίρο του Έργου, συμπεριλαμβανομένων οποιωνδήποτε δράσεων του Φορέα Υλοποίησης για τις οποίες είναι υπόχρεος ο Εταίρος του Έργου.*  *Αυτό θα μπορούσε, για παράδειγμα, να λάβει τη μορφή ενός πλάνου δράσεων με ενδεικτικό χρονοδιάγραμμα και προϋπολογισμό, τα οποία θα προσαρτώνται στην παρούσα σύμβαση. Όπου δεν είναι δυνατό να καταρτιστεί ένα ολοκληρωμένο πλάνο δράσεων, ένας απλός κατάλογος δράσεων από τον εταίρο είναι εξίσου χρήσιμος. Περιλαμβάνει τον κατάλογο των δράσεων σε ένα παράρτημα που μπορεί να αναθεωρείται σε τακτική βάση και να τροποποιείται σύμφωνα με μια απλοποιημένη διαδικασία.* |

2. Οι Συμβαλλόμενοι θα ενεργούν σύμφωνα με το νομικό πλαίσιο του Προγράμματος, όπως αυτό έχει ενσωματωθεί και περιγράφεται στη Σύμβαση Επιχορήγησης. Οι Συμβαλλόμενοι δηλώνουν ρητώς ότι έχουν λάβει πλήρη και σαφή γνώση του ρόλου και των υποχρεώσεών τους, όπως αυτά ορίζονται από τη Σύμβαση Επιχορήγησης και αποδέχονται τους ρόλους αυτούς και υποχρεώσεις τους ανεπιφύλακτα.

3. Τυχόν παραρτήματα της παρούσας σύμβασης αποτελούν αναπόσπαστο τμήμα της. Σε περίπτωση ασυμφωνίας μεταξύ των παραρτημάτων και της παρούσας σύμβασης, οι διατάξεις της σύμβασης υπερισχύουν.

**Άρθρο 2 – Έναρξη Ισχύος και Διάρκεια**

Η παρούσα σύμβαση τίθεται σε ισχύ από την ημερομηνία της τελευταίας υπογραφής της από τους Συμβαλλόμενους. Θα παραμένει σε ισχύ μέχρι ο Εταίρος του Έργου να έχει εκπληρώσει όλες τις υποχρεώσεις του έναντι του Φορέα Υλοποίησης του Έργου, όπως αυτές ορίζονται στην παρούσα.

**Άρθρο 3 – Κύριοι ρόλοι και υποχρεώσεις των Συμβαλλόμενων**

|  |
| --- |
| *Οι διατάξεις του παρόντος άρθρου θα ποικίλουν, ανάλογα με την ακριβή συμμετοχή του Εταίρου στο Έργο,* *όπως αυτό έχει συμφωνηθεί μεταξύ του Ιδρύματος Μποδοσάκη και του Φορέα Υλοποίησης Έργου στη Σύμβαση Επιχορήγησης. Σκοπός τους είναι να εξασφαλιστεί ότι τα μέρη γνωρίζουν τι αναμένει το ένα από το άλλο, σε ποια χρονική στιγμή, και τα αντίστοιχα κόστη / δαπάνες.*  *Θα πρέπει να περιλαμβάνουν γενικές διατάξεις σχετικά με τις σχέσεις μεταξύ των μερών αλλά επίσης, στο μέτρο του δυνατού, να προσδιορίζουν τις κύριες δράσεις που πρέπει να αναληφθούν, ιδίως από τον Εταίρο, συμπεριλαμβανομένων των δράσεων του Φορέα Υλοποίησης για τις οποίες είναι υπεύθυνος ο Εταίρος με την απόδοση των καθηκόντων του.*  *Αυτό θα μπορούσε, για παράδειγμα, να λάβει τη μορφή ενός σχεδίου εργασιών με ενδεικτικά χρονοδιαγράμματα και προϋπολογισμούς που συνδέονται με τις διάφορες δραστηριότητες. Όπου δεν είναι δυνατόν να καταρτιστεί πλήρες σχέδιο εργασίας, θα πρέπει να χρησιμοποιηθεί ένας απλός κατάλογος δραστηριοτήτων από τον εταίρο. Περιλαμβάνει τον κατάλογο των δράσεων σε ένα παράρτημα το οποίο μπορεί να αναθεωρείται σε τακτική βάση και να τροποποιείται σύμφωνα με μια απλοποιημένη διαδικασία.*  *Η παρούσα σύμβαση θα πρέπει να είναι σε συμφωνία με την Σύμβαση Επιχορήγησης. Θα πρέπει επίσης να συμπεριληφθούν διατάξεις που να επιτρέπουν την τροποποίηση της παρούσας σύμβασης όταν αυτό απαιτείται λόγω τροποποίησης της Σύμβασης Επιχορήγησης.*  *Οι παρακάτω διατάξεις αποτελούν ενδεικτικά παραδείγματα διατάξεων που μπορούν να περιληφθούν στο παρόν άρθρο.* |

1. Οι Συμβαλλόμενοι θα λάβουν όλα τα κατάλληλα και αναγκαία μέτρα για να διασφαλίζουν την ικανοποίηση των υποχρεώσεων και του αντικειμένου που απορρέει από την παρούσα σύμβαση.

2. Οι Συμβαλλόμενοι θα εκπληρώνουν τις αντίστοιχες υποχρεώσεις τους με αποτελεσματικότητα, διαφάνεια και επιμέλεια. Θα ενημερώνονται αμοιβαία για όλα τα θέματα που είναι σημαντικά για τη συνολική συνεργασία και τις προς υλοποίηση δράσεις. Θα ενεργούν με καλή πίστη σε όλα τα θέματα και πάντοτε προς το συμφέρον του Προγράμματος και του Έργου, όπως αυτό έχει συμφωνηθεί μεταξύ του Ιδρύματος Μποδοσάκη και του Φορέα Υλοποίησης Έργου στη Σύμβαση Επιχορήγησης.

3. Οι Συμβαλλόμενοι θα διαθέτουν επαρκές και εξειδικευμένο προσωπικό, το οποίο θα εκτελεί την εργασία του με το υψηλότερο επαγγελματικό επίπεδο. Κατά την εκτέλεση της υποχρεώσεων της παρούσας σύμβασης, το προσωπικό και οι συνεργάτες που απασχολούνται από τους Συμβαλλόμενους πρέπει να συμμορφώνονται με τους νόμους των αντίστοιχων χωρών.

4. Εάν, οποτεδήποτε κατά την εκτέλεση των καθηκόντων τους στο πλαίσιο της παρούσας σύμβασης, το προσωπικό των Συμβαλλομένων βρεθεί στις εγκαταστάσεις του άλλου μέρους ή σε οποιαδήποτε άλλη τοποθεσία στη χώρα του άλλου Συμβαλλομένου κατόπιν αιτήματος του εν λόγω Συμβαλλόμενου, ο εν λόγω Συμβαλλόμενος θα εξασφαλίζει ότι οι εν λόγω χώροι και τοποθεσίες συμμορφώνονται με όλους τους ισχύοντες εθνικούς νόμους και πρότυπα για την υγεία, την ασφάλεια και το περιβάλλον. Οι Συμβαλλόμενοι θα λαμβάνουν όλες τις απαραίτητες προφυλάξεις για να αποτρέψουν τυχόν τραυματισμό προσώπων ή ζημιά στην ιδιοκτησία του άλλου Συμβαλλόμενου σε σχέση με την υλοποίηση του Έργου. [Εδώ μπορούν να συμπεριληφθούν περαιτέρω διατάξεις σχετικά με την ασφάλεια και άλλα συναφή θέματα που σχετίζονται με το προσωπικό.]

5. [*Κάθε Συμβαλλόμενος θα ορίσει έναν Υπεύθυνο Έργου ο οποίος θα έχει την επιχειρησιακή ευθύνη για την υλοποίηση του Έργου και θα λειτουργεί και ως υπεύθυνος επικοινωνίας για την ανταλλαγή επικοινωνίας, εγγράφων και υλικού μεταξύ των Συμβαλλόμενων*].

**Άρθρο 4 – Υποχρεώσεις του Φορέα Υλοποίησης**

1. Ο Φορέας Υλοποίησης είναι υπεύθυνος για τον γενικό συντονισμό, τη διαχείριση και την υλοποίηση του Έργου σύμφωνα με το ρυθμιστικό και συμβατικό πλαίσιο που καθορίζεται στην παρούσα σύμβαση και αναλαμβάνει την αποκλειστική ευθύνη έναντι του Ιδρύματος Μποδοσάκη για την επιτυχή υλοποίηση του Έργου.

2. Ο Φορέας Υλοποίησης αναλαμβάνει, μεταξύ άλλων:

(α) Nα εξασφαλίζει την ορθή και έγκαιρη υλοποίηση του αντικειμένου και των παραδοτέων του Έργου.

(β) Nα ενημερώνει πάραυτα τον Εταίρο του για όλες τις περιστάσεις που μπορεί να έχουν αρνητικό αντίκτυπο στην ορθή και έγκαιρη υλοποίηση οποιασδήποτε δράσης του Έργου και για κάθε γεγονός που θα μπορούσε να οδηγήσει σε προσωρινή ή οριστική διακοπή ή οποιαδήποτε άλλη απόκλιση του Έργου.

(γ) Nα παρέχει στον Εταίρο πρόσβαση σε όλα τα διαθέσιμα έγγραφα, δεδομένα και πληροφορίες που έχει στην κατοχή του, τα οποία μπορεί να είναι απαραίτητα ή χρήσιμα για την εκπλήρωση των υποχρεώσεων του Εταίρου· σε περιπτώσεις που τα εν λόγω έγγραφα, δεδομένα και πληροφορίες δεν είναι στα αγγλικά, θα παρέχει αγγλική μετάφραση τους, κατόπιν σχετικού αιτήματος του Εταίρου.

(δ) Να παρέχει στον Εταίρο αντίγραφο της υπογεγραμμένης Σύμβασης Επιχορήγησης, συμπεριλαμβανομένων τυχόν μεταγενέστερων τροποποιήσεών της.

(ε) Να διαβουλεύεται με τον Εταίρο πριν από την υποβολή οποιουδήποτε αιτήματος για τροποποίηση της παρούσας σύμβασης προς το Ίδρυμα Μποδοσάκη, η οποία μπορεί να επηρεάσει ή να αφορά τον ρόλο, τα δικαιώματα και τις υποχρεώσεις του Εταίρου.

(στ) Να προετοιμάζει και να υποβάλλει εγκαίρως στο Ίδρυμα *[να διευκρινίσει τι πρέπει να υποβληθεί: ενδιάμεσες εκθέσεις ή άλλες]* σε σχέση με τις αιτήσεις πληρωμής, σύμφωνα με τη Σύμβαση Επιχορήγησης, έτσι ώστε να πληρούνται οι προθεσμίες πληρωμής προς τον Εταίρο, όπως αυτές ορίζονται στην παρούσα.

(ζ) Να καταβάλλει στον τραπεζικό λογαριασμό του Εταίρου όλες τις πληρωμές που οφείλονται εντός των καθορισμένων προθεσμιών.

(η) Να εξασφαλίζει ότι ο Εταίρος λαμβάνει άμεσα κάθε βοήθεια που μπορεί να χρειαστεί για την εκτέλεση των καθηκόντων του.

ι) *[Άλλες υποχρεώσεις, κατά περίπτωση]*.

**Άρθρο 5 – Υποχρεώσεις του Εταίρου του Έργου**

1. Ο Εταίρος του Έργου είναι υπεύθυνος για την εκπλήρωση των υποχρεώσεων και την υλοποίηση των δράσεων που του ανατίθενται σύμφωνα με την παρούσα σύμβαση [*σε περίπτωση ύπαρξης Παραρτημάτων:* αριθμός του Παραρτήματος και αναφορά στον τίτλο του συγκεκριμένου παραρτήματος - εγγράφου]

|  |
| --- |
| *Αναφορά σε Παραρτήματα σύμφωνα με το άρθρο 1 της παρούσας.* |

1.1. Ο Εταίρος αναγνωρίζει ότι δεν αντλεί οποιοδήποτε δικαίωμα από τη Σύμβαση Επιχορήγησης και εν πάση περιπτώσει δεν έχει οποιοδήποτε άμεσο ή έμμεσο δικαίωμα έναντι του Ιδρύματος Μποδοσάκη.

1.2. Ο Εταίρος δηλώνει ότι δεσμεύεται πως δεν θα προβεί σε οποιαδήποτε πράξη ή παράλειψη, η οποία θα έχει συνέπεια παραβίαση των υποχρεώσεων του Φορέα Υλοποίησης από τη Σύμβαση Επιχορήγησης ή/και τον νόμο, καθώς επίσης και ότι θα προβαίνει σε όλες τις αναγκαίες ενέργειες, δηλώσεις, κ.λπ. προκειμένου ο Φορέας Υλοποίησης να εκπληρώσει στο ακέραιο και εγκαίρως όλες τις υποχρεώσεις του από τη Σύμβαση Επιχορήγησης μεταξύ του τελευταίου και του Ιδρύματος ή/και τον νόμο.

1.3 Ο Εταίρος αναλαμβάνει την υποχρέωση να συνυπογράψει ως εκ τρίτου συμβαλλόμενος τη Σύμβαση Επιχορήγησης, δηλώνοντας ότι αναλαμβάνει την υποχρέωση να συμμορφώνεται με όλες εκείνες δεσμεύσεις που βαρύνουν τον Φορέα Υλοποίησης, τις οποίες ο τελευταίος οφείλει να διασφαλίσει ότι θα τηρεί και ο Εταίρος του.

2. Πέραν των ανωτέρω υποχρεώσεων, ο Εταίρος του Έργου οφείλει:

(α) Να ενημερώνει άμεσα τον Φορέα Υλοποίησης του Έργου σχετικά με περιστάσεις - περιστατικά που ενδέχεται να έχουν αντίκτυπο στην ορθότητα, την επικαιρότητα και την πληρότητα της απόδοσής του.

(β) Να παρέχει στον Φορέα Υλοποίησης του Έργου όλες τις απαραίτητες πληροφορίες για την προετοιμασία [οποιωνδήποτε εκθέσεων που υποβάλλει ο Φορέας Υλοποίησης στο Ίδρυμα Μποδοσάκη] εντός των προθεσμιών και σύμφωνα με τα υποδείγματα που παρέχει ο Φορέας Υλοποίησης του Έργου.

(γ) Να ενημερώνει αμέσως τον Φορέα Υλοποίησης του Έργου σε περίπτωση υπόνοιας ή διαπιστωθείσας απάτης, διαφθοράς ή άλλης παράνομης δραστηριότητας που έρχεται σε γνώση του, σε οποιοδήποτε επίπεδο ή σε οποιοδήποτε στάδιο υλοποίησης του Έργου.

δ) Να τηρεί όλα τα δικαιολογητικά σχετικά με το Έργο, συμπεριλαμβανομένων των δαπανών που πραγματοποιήθηκαν, είτε με τη μορφή πρωτοτύπων είτε σε μορφή που έχουν πιστοποιηθεί ότι είναι σύμφωνη με τα πρωτότυπα σε κοινά αποδεκτούς φορείς, για τουλάχιστον [προσδιορίστε τον αριθμό ετών σε όχι λιγότερο από πέντε) από την τελευταία πληρωμή της Χρηματοδοτικής Αρχής προς το Ίδρυμα Μποδοσάκη.

ε) Να παρέχει οποιοδήποτε αναγκαίο έγγραφο ή πληροφορία στους φορείς που διενεργούν ενδιάμεσες ή εκ των υστέρων αξιολογήσεις του προγράμματος, καθώς και επιθεωρήσεις, επιτόπιες επισκέψεις - ελέγχους για λογαριασμό της Χρηματοδοτικής Αρχής.

στ) [Άλλες υποχρεώσεις, κατά περίπτωση].

**Άρθρο 6 – Ελάχιστες Υποχρεώσεις του Φορέα Υλοποίησης και του Εταίρου του Έργου**

**Ειδικότερες ελάχιστες υποχρεώσεις του του φορέα υλοποίησης και του εταίρου στο πλαίσιο της συνεργασίας τους για τη συνεργατική υλοποίηση του Έργου είναι οι ακόλουθες:**

**1. Υποχρέωση προσήκουσας υλοποίησης του Έργου:**

Οι Συμβαλλόμενοι πρέπει να υλοποιούν το Έργο όπως περιγράφεται στη Σύμβαση Επιχορήγησης Έργου μεταξύ του Ιδρύματος Μποδοσάκη και του Φορέα Υλοποίησης Έργου και σε συμμόρφωση με τις διατάξεις της, τους όρους της οικείας Πρόσκλησης και όλες τις νομικές υποχρεώσεις που απορρέουν από το εφαρμοστέο ενωσιακό, διεθνές και εθνικό δίκαιο.

**2. Σύγκρουση συμφερόντων:**

Οι Συμβαλλόμενοι δηλώνουν ότι δεν υφίσταται στις μεταξύ τους σχέσεις, αλλά και στις σχέσεις τους με οποιονδήποτε παράγοντα του Έργου και της επιχορήγησής του, οποιαδήποτε κατάσταση σύγκρουσης συμφερόντων. Οι Συμβαλλόμενοι θα λαμβάνουν όλα τα ενδεδειγμένα κατά περίπτωση μέτρα για να εντοπίζουν και να αποτρέπουν κάθε κατάσταση κατά την οποία η αμερόληπτη και αντικειμενική υλοποίηση της σύμβασης θα μπορούσε να τεθεί σε κίνδυνο για λόγους οικογενειακούς, συναισθηματικούς, πολιτικής ή εθνικής συνάφειας, οικονομικού συμφέροντος ή οποιουδήποτε άλλου άμεσου ή έμμεσου συμφέροντος ("σύγκρουση συμφερόντων"). Οφείλουν να γνωστοποιούν επίσημα και χωρίς καθυστέρηση στο Ίδρυμα οποιαδήποτε κατάσταση που συνιστά ή ενδέχεται να οδηγήσει σε σύγκρουση συμφερόντων και να λαμβάνουν αμέσως όλα τα αναγκαία μέτρα για την αποκατάσταση της κατάστασης αυτής. Το Ίδρυμα δύναται να επαληθεύει ότι τα μέτρα που έχουν ληφθεί είναι κατάλληλα και δύναται να απαιτεί τη λήψη πρόσθετων μέτρων εντός συγκεκριμένης προθεσμίας.

**3. Ευαίσθητες πληροφορίες**

Οι Συμβαλλόμενοι οφείλουν να τηρούν εμπιστευτικά όλα τα δεδομένα, έγγραφα ή άλλο υλικό (σε οποιαδήποτε μορφή) που χαρακτηρίζονται εγγράφως ως ευαίσθητα ("ευαίσθητες πληροφορίες"), κατά τη διάρκεια της υλοποίησης του Έργου και τουλάχιστον μέχρι πέντε χρόνια από την τελική πληρωμή της Χρηματοδοτικής Αρχής προς το Ίδρυμα. Εάν το ζητήσει το Ίδρυμα/ο φορέας υλοποίησης, ο εταίρος θα πρέπει να διατηρήσει τις πληροφορίες αυτές εμπιστευτικές για μεγαλύτερο χρονικό διάστημα. Εκτός αν συμφωνηθεί διαφορετικά μεταξύ των μερών, τα μέρη μπορούν να χρησιμοποιούν τις ευαίσθητες πληροφορίες μόνο για την εκτέλεση της Σύμβασης και της Σύμβασης Επιχορήγησης. Οι Συμβαλλόμενοι μπορούν να γνωστοποιούν ευαίσθητες πληροφορίες στο προσωπικό τους ή σε άλλους συμμετέχοντες που εμπλέκονται στο Έργο μόνο εάν:

α) απαιτείται να τις γνωρίζουν για την εκτέλεση της Σύμβασης και της Σύμβασης Επιχορήγησης και

β) δεσμεύονται από υποχρέωση εμπιστευτικότητας.

Το Ίδρυμα μπορεί να κοινοποιεί ευαίσθητες πληροφορίες στο προσωπικό του, σε θεσμικά όργανα και οργανισμούς της ΕΕ και σε τυχόν αρμόδιες κατά περίπτωση εθνικές διοικητικές, δικαστικές, ανακριτικές ή εισαγγελικές Αρχές.

Επιπλέον, το Ίδρυμα μπορεί να αποκαλύπτει ευαίσθητες πληροφορίες σε τρίτους, εάν:

α)αυτό είναι αναγκαίο για την εκτέλεση της Σύμβασης Επιχορήγησης ή τη διασφάλιση των οικονομικών συμφερόντων του και

β) οι αποδέκτες των πληροφοριών δεσμεύονται από υποχρέωση εμπιστευτικότητας.

Οι υποχρεώσεις εμπιστευτικότητας παύουν να ισχύουν εάν:

α) το μέρος που αποκαλύπτει συμφωνεί να αποδεσμεύσει το άλλο μέρος,

β) οι πληροφορίες καθίστανται διαθέσιμες στο κοινό, χωρίς να παραβιάζεται κάποια υποχρέωση εμπιστευτικότητας,

γ) η αποκάλυψη των ευαίσθητων πληροφοριών απαιτείται από το δίκαιο της ΕΕ, το διεθνές ή το εθνικό δίκαιο.

**4. Ηθική:**

Το Έργο πρέπει να εκτελείται σύμφωνα με τα υψηλότερα ηθικά πρότυπα και την ισχύουσα νομοθεσία της ΕΕ, τη διεθνή και την εθνική νομοθεσία περί δεοντολογικών αρχών.

**5. Αξίες:**

Οι Συμβαλλόμενοι πρέπει να δεσμεύονται και να διασφαλίζουν τον σεβασμό των βασικών αξιών της ΕΕ (όπως ενδεικτικά ο σεβασμός της ανθρώπινης αξιοπρέπειας, της ελευθερίας, της δημοκρατίας, της ισότητας, του κράτους δικαίου και των ανθρωπίνων δικαιωμάτων, συμπεριλαμβανομένων των δικαιωμάτων των μειονοτήτων), του φυσικού και πολιτιστικού περιβάλλοντος και των αρχών χρηστής διακυβέρνησης.

### 6. Προβολή – Ευρωπαϊκή Σημαία και δήλωση χρηματοδότησης:

**Ακόμη** *- εκτός εάν έχει συμφωνηθεί διαφορετικά με το Ίδρυμα -* οι δραστηριότητες επικοινωνίας των Συμβαλλόμενων που σχετίζονται με το Έργο (συμπεριλαμβανομένων των σχέσεων με τα μέσα ενημέρωσης, των συνεδρίων, των σεμιναρίων, του ενημερωτικού υλικού, όπως φυλλάδια, έντυπα, αφίσες, παρουσιάσεις κ.λπ., σε ηλεκτρονική μορφή, μέσω παραδοσιακών ή κοινωνικών μέσων ενημέρωσης κ.λπ.), οι δραστηριότητες διάχυσης και κάθε υποδομή, εξοπλισμός, οχήματα, προμήθειες ή σημαντικό αποτέλεσμα που χρηματοδοτείται από την επιχορήγηση **πρέπει να αναφέρουν την υποστήριξη της ΕΕ και να φέρουν την ευρωπαϊκή σημαία (έμβλημα) και τη δήλωση χρηματοδότησης (μεταφρασμένη στις τοπικές γλώσσες, κατά περίπτωση)**:

Εικόνα που περιέχει στιγμιότυπο οθόνης, κείμενο, γραφικά, γραφιστική

Περιγραφή που δημιουργήθηκε αυτόματα

Εικόνα που περιέχει γραμματοσειρά, στιγμιότυπο οθόνης, κείμενο, Μπελ ηλεκτρίκ

Περιγραφή που δημιουργήθηκε αυτόματα

Εικόνα που περιέχει σημαία, σύμβολο, γραμματοσειρά, κείμενο

Περιγραφή που δημιουργήθηκε αυτόματα

Εικόνα που περιέχει κείμενο, γραμματοσειρά, λογότυπο, σύμβολο

Περιγραφή που δημιουργήθηκε αυτόματα

Το έμβλημα πρέπει να παραμένει διακριτό και ξεχωριστό και δεν μπορεί να τροποποιηθεί με την προσθήκη άλλων οπτικών σημάτων, εμπορικών σημάτων - λογοτύπων ή κειμένου.

Εκτός από το έμβλημα, ουδεμία άλλη οπτική ταυτότητα ή λογότυπο μπορεί να χρησιμοποιηθεί για την προβολή της στήριξης της ΕΕ.

Όταν εμφανίζεται σε συνδυασμό με άλλα λογότυπα, και δη του Ιδρύματος ή/και του δικαιούχου, το έμβλημα της ΕΕ πρέπει να εμφανίζεται τουλάχιστον τόσο εμφανώς και ορατά όσο και τα άλλα λογότυπα.

Για τους σκοπούς των υποχρεώσεών τους βάσει του παρόντος άρθρου, οι Συμβαλλόμενοι μπορούν να χρησιμοποιούν το έμβλημα της ΕΕ χωρίς να λάβουν προηγουμένως έγκριση από το Ίδρυμα ή τη Χρηματοδοτική Αρχή. Ωστόσο, αυτό δεν τους δίνει το δικαίωμα αποκλειστικής χρήσης. Επιπλέον, δεν μπορούν να οικειοποιηθούν το έμβλημα της ΕΕ ή οποιοδήποτε παρόμοιο εμπορικό σήμα ή λογότυπο, είτε με καταχώριση είτε με οποιοδήποτε άλλο μέσο.

### 7. Αιτήματα παροχής πληροφοριών:

Ο Εταίρος οφείλει να παρέχει - κατά τη διάρκεια του Έργου ή μετά από αυτήν - κάθε πληροφορία που ζητείται προκειμένου να εξακριβωθεί η επιλεξιμότητα των δαπανών που δηλώνονται, η προσήκουσα υλοποίηση του Έργου και η συμμόρφωση με τις λοιπές υποχρεώσεις που απορρέουν από την παρούσα σύμβαση.

Οι παρεχόμενες πληροφορίες πρέπει να είναι ακριβείς και πλήρεις και στη μορφή που ζητείται, συμπεριλαμβανομένης της ηλεκτρονικής μορφής.

### 8. Ενημέρωση δεδομένων:

Ο Εταίρος πρέπει να ενημερώνει τον Φορέα Υλοποίησης ανά πάσα στιγμή κατά τη διάρκεια του Έργου, αλλά και μετά από αυτό, για μεταβολές των γενικών πληροφοριών που τον αφορούν, ιδίως για την επωνυμία, τη διεύθυνση, τους νόμιμους εκπροσώπους και τη νομική μορφή του οργανισμού του, των εταίρων ή/και των υπεργολάβων του.

### 9. Πληροφορίες σχετικά με γεγονότα και περιστάσεις που επηρεάζουν το Έργο:

Ο Εταίρος πρέπει να ενημερώνει αμέσως τον Φορέα Υλοποίησης για οποιοδήποτε από τα ακόλουθα:

* + 1. **γεγονότα** που ενδέχεται να επηρεάσουν ή να καθυστερήσουν την υλοποίηση του Έργου ή να επηρεάσουν τα συμφέροντα του φορέα υλοποίησης, ιδίως:
       1. μεταβολές στη νομική, οικονομική, τεχνική, οργανωτική ή ιδιοκτησιακή του κατάσταση και εν γένει μεταβολές που επηρεάζουν την επιλεξιμότητα του,
    2. **περιστάσεις** που επηρεάζουν:
       1. την απόφαση απονομής της επιχορήγησης ή
       2. τη συμμόρφωση με τις απαιτήσεις της παρούσας σύμβασης ή/και τον νόμο.

### 

### 10. Τήρηση αρχείων και υποστηρικτικών εγγράφων:

Οι Συμβαλλόμενοι πρέπει - τουλάχιστον για χρονικό διάστημα πέντε (5) ετών από την τελική πληρωμή του Ιδρύματος προς τον Φορέα Υλοποίησης, να τηρούν αρχεία και άλλα δικαιολογητικά έγγραφα που αποδεικνύουν την προσήκουσα υλοποίηση του Έργου. Τα αρχεία και τα υποστηρικτικά έγγραφα πρέπει να είναι διαθέσιμα κατόπιν αιτήματος ή στο πλαίσιο ελέγχων, αξιολογήσεων, λογιστικών ελέγχων ή ερευνών. Εάν υπάρχουν σε εξέλιξη έλεγχοι, αξιολογήσεις, λογιστικοί έλεγχοι, έρευνες, δικαστικές διενέξεις ή άλλες επιδιώξεις διεκδίκησης απαιτήσεων βάσει της Σύμβασης Επιχορήγησης, οι Συμβαλλόμενοι πρέπει να διατηρούν τα εν λόγω αρχεία και άλλα υποστηρικτικά έγγραφα μέχρι το τέλος των εν λόγω διαδικασιών, ακόμη και εάν έχει παρέλθει η ελάχιστη περίοδος διατήρησης.

Οι Συμβαλλόμενοι πρέπει να διατηρούν τα πρωτότυπα έγγραφα. Τα ψηφιακά και ψηφιοποιημένα έγγραφα θεωρούνται πρωτότυπα, εφόσον αυτό επιτρέπεται από το εφαρμοστέο εθνικό δίκαιο. Το Ίδρυμα μπορεί να δεχθεί μη πρωτότυπα έγγραφα, εφόσον προσφέρουν συγκρίσιμο επίπεδο διασφάλισης. Ο Φορέας Υλοποίησης θα γνωστοποιήσει εγγράφως στον εταίρο το πέρας της ελάχιστης περιόδου διατήρησης.

### 11. Έλεγχοι, αξιολογήσεις και λογιστικοί έλεγχοι από το Ίδρυμα ή την Χρηματοδοτική Αρχή στους Συμβαλλόμενους:

### Εσωτερικοί έλεγχοι

Οι Συμβαλλόμενοι αποδέχονται ότι το Ίδρυμα ή/και η Χρηματοδοτική Αρχή δύνανται – κατά τη διάρκεια του Έργου ή αργότερα – να ελέγχουν την προσήκουσα υλοποίηση του Έργου και τη συμμόρφωση με τις υποχρεώσεις που απορρέουν από τη Σύμβαση Επιχορήγησης, συμπεριλαμβανομένης τις αξιολόγησης των δαπανών και των συνεισφορών, των παραδοτέων και των εκθέσεων.

### Αξιολογήσεις έργων

Οι Συμβαλλόμενοι αποδέχονται ότι το Ίδρυμα ή/και η Χρηματοδοτική Αρχή μπορούν να διενεργούν αξιολογήσεις σχετικά με την προσήκουσα υλοποίηση του Έργου και τη συμμόρφωση με τις υποχρεώσεις που απορρέουν από τη Σύμβαση Επιχορήγησης (γενικές αξιολογήσεις του Έργου ή αξιολογήσεις ειδικών θεμάτων) από τους Συμβαλλόμενους. Οι εν λόγω αξιολογήσεις έργων μπορούν να ξεκινήσουν κατά τη διάρκεια της υλοποίησης του Έργου και μέχρι την προθεσμία που ορίζεται στο Φύλλο Δεδομένων της Σύμβασης Επιχορήγησης. Θα κοινοποιούνται επίσημα στον Φορέα Υλοποίησης και θα θεωρείται ότι αρχίζουν από την ημερομηνία της κοινοποίησης. Εάν είναι αναγκαίο, το Ίδρυμα ή η Χρηματοδοτική Αρχή μπορεί να επικουρούνται από ανεξάρτητους, εξωτερικούς εμπειρογνώμονες.

Οι Συμβαλλόμενοι πρέπει να συνεργαστούν επιμελώς και να παράσχουν – εντός της προθεσμίας που θα τους έχει ζητηθεί – κάθε πληροφορία και στοιχείο επιπλέον των παραδοτέων και των εκθέσεων που θα έχουν ήδη υποβληθεί (συμπεριλαμβανομένων των πληροφοριών σχετικά με τη χρήση των πόρων). Το ‘Ίδρυμα ή η Χρηματοδοτική Αρχή μπορούν να ζητήσουν από τους Συμβαλλόμενους να τους παράσχουν τις πληροφορίες αυτές απευθείας. Ο Συμβαλλόμενος υπό αξιολόγηση μπορεί να κληθεί να συμμετάσχει σε συνεδριάσεις, μεταξύ άλλων με τους εξωτερικούς εμπειρογνώμονες. Για τους **επιτόπιους ελέγχους**, οι Συμβαλλόμενοι αποδέχονται να επιτρέπουν την πρόσβαση στους χώρους και τις εγκαταστάσεις (συμπεριλαμβανομένων των εξωτερικών εμπειρογνωμόνων) και να διασφαλίζουν ότι οι ζητούμενες πληροφορίες είναι άμεσα διαθέσιμες. Οι παρεχόμενες πληροφορίες πρέπει να είναι ακριβείς, πλήρεις και στη μορφή που ζητείται, συμπεριλαμβανομένης της ηλεκτρονικής μορφής. Με βάση τα ευρήματα της αξιολόγησης, συντάσσεται μία **αναφορά αξιολόγησης του Έργου**. Το Ίδρυμα ή η Χρηματοδοτική Αρχή κοινοποιεί επίσημα την αναφορά αξιολόγησης του Έργου στον Φορέα Υλοποίησης, ο οποίος έχει προθεσμία δεκαπέντε (15) ημερών από την παραλαβή της αναφοράς για να υποβάλει τις παρατηρήσεις του. Οι αξιολογήσεις έργων (συμπεριλαμβανομένων των εκθέσεων αξιολόγησης έργων) συντάσσονται στη γλώσσα της Σύμβασης Επιχορήγησης, εκτός εάν ορίζεται διαφορετικά στην Πρόσκληση ή ζητηθεί από το Ίδρυμα ή την Χρηματοδοτική αρχή.

### Λογιστικοί Έλεγχοι

Οι Συμβαλλόμενοι αποδέχονται ότι το Ίδρυμα ή/και η Χρηματοδοτική Αρχή μπορούν να διενεργούν ελέγχους στους Συμβαλλόμενους σχετικά με την προσήκουσα υλοποίηση του Έργου και τη συμμόρφωση με τις υποχρεώσεις που απορρέουν από τη Σύμβαση Επιχορήγησης. Οι εν λόγω έλεγχοι μπορούν να αρχίσουν κατά τη διάρκεια της υλοποίησης του Έργου και μέχρι την προθεσμία που ορίζεται στο Φύλλο Δεδομένων της Σύμβασης Επιχορήγησης. Θα κοινοποιούνται επίσημα στον Φορέα Υλοποίησης και θα θεωρείται ότι αρχίζουν από την ημερομηνία της κοινοποίησης. Το Ίδρυμα ή/και η Χρηματοδοτική Αρχή δύνανται να χρησιμοποιούν τις δικές τους ελεγκτικές υπηρεσίες, να αναθέτουν τους ελέγχους σε κεντρικές υπηρεσίες ή να χρησιμοποιούν εξωτερικές ελεγκτικές εταιρείες. Οι Συμβαλλόμενοι πρέπει να συνεργάζονται επιμελώς και να παρέχουν - εντός της προθεσμίας που τους ζητείται - κάθε πληροφορία (συμπεριλαμβανομένων αναλυτικών λογαριασμών, ατομικών μισθολογικών καταστάσεων ή άλλων προσωπικών δεδομένων) για να επαληθεύσει τη συμμόρφωση με τη Σύμβαση. Για τους **επιτόπιους ελέγχους**, ο ελεγχόμενος Συμβαλλόμενος πρέπει να επιτρέπει την πρόσβαση στους χώρους και τις εγκαταστάσεις (συμπεριλαμβανομένης της εξωτερικής ελεγκτικής εταιρείας) και να διασφαλίζει ότι οι ζητούμενες πληροφορίες είναι άμεσα διαθέσιμες.

Οι παρεχόμενες πληροφορίες πρέπει να είναι ακριβείς, πλήρεις και στη μορφή που ζητούνται, συμπεριλαμβανομένης της ηλεκτρονικής μορφής.

**12. Έλεγχοι, αξιολογήσεις και λογιστικοί έλεγχοι της Ευρωπαϊκής Επιτροπής:**

Οι Συμβαλλόμενοι αποδέχονται ότι η Ευρωπαϊκή Επιτροπή έχει τα ίδια δικαιώματα ελέγχων, αξιολογήσεων και λογιστικών ελέγχων στα συμβαλλόμενα μέρη με το Ίδρυμα και τη Χρηματοδοτική Αρχή.

Οι Συμβαλλόμενοι πρέπει να παρέχουν στην Ευρωπαϊκή Επιτροπή πρόσβαση στα αρχεία τους για την περιοδική αξιολόγηση των απλουστευμένων μορφών χρηματοδότησης που χρησιμοποιούνται σε προγράμματα της ΕΕ.

### 13. Έλεγχοι και έρευνες από την Ευρωπαϊκή Υπηρεσία Καταπολέμησης της Απάτης, την Ευρωπαϊκή Εισαγγελία και το Ευρωπαϊκό Ελεγκτικό Συνέδριο:

Οι Συμβαλλόμενοι αποδέχονται ότι οι ακόλουθοι φορείς μπορούν επίσης να διενεργούν ελέγχους, αναθεωρήσεις, λογιστικούς ελέγχους και έρευνες - κατά τη διάρκεια του Έργου ή μετά από αυτήν στους Συμβαλλόμενους:

* η Ευρωπαϊκή Υπηρεσία Καταπολέμησης της Απάτης (OLAF) κατά τους Κανονισμούς No 883/2013[[2]](#footnote-3) και No 2185/96[[3]](#footnote-4)
* η Ευρωπαϊκή Εισαγγελία (EPPO) κατά τον Κανονισμό 2017/1939
* το Ευρωπαϊκό Ελεγκτικό Συνέδριο (ECA) σύμφωνα με το Άρθρο 287 της Συνθήκης για τη Λειτουργία της Ευρωπαϊκής Ένωσης (ΣΛΕΕ) και το Άρθρο 257 του Δημοσιονομικού Κανονισμού 2018/1046 της ΕΕ.

Εάν ζητηθεί από τους εν λόγω φορείς, οι Συμβαλλόμενοι πρέπει να παρέχουν ακριβείς και πλήρεις πληροφορίες στη μορφή που ζητούνται (συμπεριλαμβανομένων αναλυτικών λογαριασμών, ατομικών μισθολογικών καταστάσεων ή άλλων προσωπικών δεδομένων, μεταξύ άλλων και σε ηλεκτρονική μορφή) και να επιτρέπουν την πρόσβαση σε χώρους και εγκαταστάσεις για επιτόπιες επισκέψεις ή επιθεωρήσεις - όπως προβλέπεται από τους συγκεκριμένους Κανονισμούς. Για τον σκοπό αυτό, οι Συμβαλλόμενοι οφείλουν να διατηρούν όλες τις σχετικές με το Έργο πληροφορίες, τουλάχιστον μέχρι την προθεσμία που ορίζεται στη Σύμβαση Επιχορήγησης και, σε κάθε περίπτωση, μέχρι να ολοκληρωθούν τυχόν εν εξελίξει έλεγχοι, αξιολογήσεις, λογιστικοί έλεγχοι, έρευνες, δικαστικές ή άλλες διεκδικήσεις απαιτήσεων.

### 14. Συνέπειες ελέγχων, αξιολογήσεων, λογιστικών ελέγχων και ερευνών - Επέκταση των αποτελεσμάτων των αξιολογήσεων, λογιστικών ελέγχων ή ερευνών:

Οι Συμβαλλόμενοι στην παρούσα μέρη αναγνωρίζουν και αποδέχονται ότι τα ευρήματα των ελέγχων, των αξιολογήσεων, των λογιστικών ελέγχων ή των ερευνών που διενεργούνται στο πλαίσιο της επιχορήγησης για το Έργο μπορεί να οδηγήσουν σε απόρριψη, μείωση της επιχορήγησης ή άλλα μέτρα. Οι απορρίψεις ή οι μειώσεις επιχορήγησης μετά την τελική πληρωμή θα οδηγήσουν σε αναθεώρηση του τελικού ποσού της επιχορήγησης. Τα ευρήματα των ελέγχων, των αξιολογήσεων, των λογιστικών ελέγχων ή ερευνών κατά τη διάρκεια της υλοποίησης του Έργου μπορούν να οδηγήσουν σε αίτημα τροποποίησης. Έλεγχοι, αξιολογήσεις, λογιστικοί έλεγχοι ή έρευνες που διαπιστώνουν σφάλματα, παρατυπίες, απάτη ή παράβαση υποχρεώσεων σε οποιαδήποτε επιχορήγηση της ΕΕ μπορούν επίσης να οδηγήσουν σε συνέπειες σε άλλες επιχορηγήσεις της ΕΕ που χορηγούνται υπό παρόμοιες συνθήκες ("επέκταση σε άλλες επιχορηγήσεις"). Επιπλέον, τα ευρήματα που προκύπτουν από μια έρευνα της OLAF ή της EPPO μπορεί να οδηγήσουν σε ποινική δίωξη σύμφωνα με το εθνικό δίκαιο.

### 

### 15. Επέκταση από άλλες επιχορηγήσεις:

Οι Συμβαλλόμενοι αναγνωρίζουν και αποδέχονται ότι tα αποτελέσματα των ελέγχων, των αξιολογήσεων, των λογιστικών ελέγχων ή ερευνών σε άλλες επιχορηγήσεις μπορούν να επεκταθούν στην παρούσα επιχορήγηση.

**Άρθρο 7 – Προϋπολογισμός του Έργου και Επιλεξιμότητα Δαπανών**

1. Ο αναλυτικός προϋπολογισμός του Έργου, ο επιμερισμός / αναλογία ανά Συμβαλλόμενο [*έκαστος συμβαλλόμενος / Εταίρος του Έργου*] και ανά δράση προς υλοποίηση, καθορίζεται στο Παράρτημα [*αριθμός*] [*ονομασία – προσδιορισμός παραρτήματος*].

|  |
| --- |
| *Οι οικονομικές διευθετήσεις αποτελούν σημαντικό στοιχείο προς συμφωνία στο πλαίσιο της παρούσας σύμβασης συνεργασίας. Πρέπει να περιλαμβάνουν το συνολικό ποσό που αφορά τον Εταίρο στον προϋπολογισμό του Έργου και, ει δυνατόν, την κατανομή του συνολικού ποσού μεταξύ των δράσεων που θα υλοποιήσει ο εταίρος. Αυτό μπορεί να γίνει σε συνδυασμό με ένα σχέδιο εργασίας, όπως προαναφέρθηκε. Όταν παρέχεται λεπτομερής περιγραφή της κατανομής του ποσού και ποσοστού του προϋπολογισμού στον εταίρο, συνιστάται αυτή να ορίζεται σε ένα παράρτημα το οποίο θα δύναται να αναθεωρείται σε τακτική βάση και να τροποποιείται με μια απλοποιημένη διαδικασία.* |

2. Οι δαπάνες που πραγματοποιούνται από τον Εταίρο του Έργου πρέπει να είναι σύμφωνες με τους κανόνες επιλεξιμότητας δαπανών όπως αυτοί ορίζονται στη Σύμβαση Επιχορήγησης Έργου της Σύμβασης Επιχορήγησης.

**Άρθρο 8 – Πληρωμές προς τον Εταίρο του Έργου**

1. Η καταβολή της επιχορήγησης στον Εταίρο του Έργου θα έχει τη μορφή [*προσδιορίστε τη μορφή των πληρωμών που θα εφαρμόσετε: προκαταβολή, ενδιάμεσες πληρωμές (οι οποίες μπορούν να βασίζονται στην προκαταβολή προβλεφθεισών δράσεων και δαπανών / ή στην κάλυψη δαπανών που έχουν ήδη πραγματοποιηθεί) και πληρωμή του τελικού υπολοίπου*].

2. [*Εάν προβλεφθεί προκαταβολή, το μέγιστο ποσό της και ο μηχανισμός εκταμίευσής της θα πρέπει να εξειδικευτούν εδώ*].

3. [*Εάν εφαρμόζεται*] Η προκαταβολή θα καταβληθεί στον Εταίρο του Έργου εντός [*αριθμός εργάσιμων ημερών*] από την πίστωση της προκαταβολής από τον Διαχειριστή Επιχορήγησης στον τραπεζικό λογαριασμό του Φορέα Υλοποίησης.

4. Οι ενδιάμεσες πληρωμές θα καταβάλλονται ως [*ορίστε τον τρόπο με τον οποίο ο Εταίρος του Έργου θα αιτείται επιχορήγηση από τον Φορέα Υλοποίησης, π.χ. ως προκαταβολή για προγραμματισμένες δράσεις / δαπάνες ή ως αποζημίωση για πραγματοποιηθείσες δαπάνες) και αν θα χρησιμοποιηθεί σχετικό υπόδειγμα. Εάν χρησιμοποιηθεί υπόδειγμα, τότε αυτό θα πρέπει να ορίζει λεπτομερώς το περιεχόμενο των αιτημάτων πληρωμής*]. Τα αιτήματα πληρωμής θα υποβάλλονται στον Φορέα Υλοποίησης [*προσδιορίστε τη μηνιαία συχνότητα ή συγκεκριμένες προθεσμίες].*

5. Οι ενδιάμεσες πληρωμές προς τον Εταίρο του Έργου θα πραγματοποιούνται εντός [*αριθμός εργασίμων ημερών από την παραλαβή του αιτήματος πληρωμής από τον Εταίρο, ή, σε περίπτωση προθεσμιών που ορίζονται στην παράγραφο 3, οι ημερομηνίες κατά τις οποίες ο Φορέας Υλοποίησης μεταφέρει τραπεζικά τα ποσά. Εξετάστε το ενδεχόμενο να συμπεριλάβετε μια διάταξη που να προβλέπει τις συνέπειες οποιασδήποτε καθυστέρησης στην υποβολή αιτήσεων πληρωμής από τον Εταίρο του Έργου*].

6. Η πληρωμή του τελικού υπολοίπου θα πραγματοποιηθεί [*διευκρινίστε με λεπτομέρειες*].

7. Όλα τα ποσά υπολογίζονται σε Ευρώ.

8. Οι πληρωμές προς τον Εταίρο του Έργου θα πραγματοποιούνται σε τραπεζικό λογαριασμό του Εταίρου, και θα αναγνωρίζονται ως εξής: [*προσδιορίστε τον τραπεζικό λογαριασμό του Εταίρου του Έργου: όνομα τράπεζας, δικαιούχος, πλήρης αριθμός του λογαριασμού με IBAN και BIC/Swift*].

9. Οι πληρωμές θα θεωρούνται πραγματοποιηθείσες κατά την ημερομηνία χρέωσης του τραπεζικού λογαριασμού του Φορέα Υλοποίησης.

**Άρθρο 9 – Απόδειξη Δαπανών**

1. Αποδεικτικά των δαπανών θα παρέχονται από τον Εταίρο στον Φορέα Υλοποίησης, στο βαθμό που αυτό είναι απαραίτητο ώστε ο Φορέα Υλοποίησης να συμμορφώνεται με τις υποχρεώσεις του έναντι του Ιδρύματος.

2. Οι έμμεσες δαπάνες που καθορίζονται στην αίτηση θα υπολογίζονται ως ένα κατ’ αποκοπή ποσοστό των συνολικών επιλέξιμων δαπανών του προϋπολογισμού του Έργου και δεν χρειάζεται να υποστηρίζονται από αποδεικτικά έγγραφα.

**Άρθρο 10 – Περιοδικές – τεχνικές αναφορές και αναφορές προόδου**

|  |
| --- |
| *Εδώ θα πρέπει να περιγραφούν οι υποχρεώσεις υποβολής εκθέσεων από τον εταίρο του Έργου, συμπεριλαμβανομένου του περιεχομένου και της συχνότητας των εκθέσεων αυτών, καθώς και αναφορά σε τυχόν υποδείγματα, εάν υπάρχουν. Ο Φορέας Υλοποίησης πρέπει να διασφαλίζει, μέσω αυτών των διατάξεων, ότι θα λαμβάνει εγκαίρως όλες τις απαραίτητες πληροφορίες για να συμμορφώνεται με τις υποχρεώσεις υποβολής εκθέσεων προς το Ίδρυμα Μποδοσάκη.*  *Θα πρέπει επίσης να ληφθεί υπόψη η επαλήθευση των δαπανών του Εταίρου από τον Φορέα Υλοποίησης. Πέραν των οικονομικών εκθέσεων ο Φορέας Υλοποίησης μπορεί να απαιτήσει επιβεβαίωση από το αρμόδιο φυσικό πρόσωπο του Εταίρου του Έργου, π.χ. τον Υπεύθυνο του Έργου για λογαριασμό του Εταίρου, ότι οι δαπάνες που υποβάλλονται είναι σύμφωνες με τις αρχές και τους κανόνες που ορίζονται στην παρούσα συμφωνία..*  *Οι σχετικές διατάξεις θα πρέπει να είναι σε συμφωνία με το σύστημα υποβολής εκθέσεων που εφαρμόζεται για τον Φορέα Υλοποίησης στο πλαίσιο του Έργου, και με τις διαδικασίες του Ιδρύματος για την επαλήθευση των δαπανών που υποβάλλονται από τον Φορέα Υλοποίησης.* |

**Άρθρο 11 – Αξιολόγηση, Εποπτεία και Έλεγχοι**

|  |
| --- |
| *Εδώ θα πρέπει να περιληφθούν διατάξεις σχετικά με τις ρυθμίσεις για την αξιολόγηση του Έργου, την εποπτεία και του ελέγχους των Συμβαλλόμενων που τυχόν θα λάβουν χώρα από το Ίδρυμα Μποδοσάκη.* |

**Άρθρο 12 – Προμήθειες – Υπεργολαβίες**

Σε συμμόρφωση με τις οικείες διατάξεις της Σύμβασης Επιχορήγησης, για αγορές προμηθειών, για αγορές αγαθών ή υπηρεσιών καθώς και για υπεργολαβίες που πραγματοποιούνται στο πλαίσιο υλοποίησης του Έργου, πριν από οποιαδήποτε ανάθεση εντολής αγοράς αγαθών ή υπηρεσιών ή υπεργολαβίας από τον Φορέα Υλοποίησης ή τον Εταίρο του, θα πρέπει να έχει προηγηθεί έρευνα αγοράς και λήψη προσφορών.

**Άρθρο 13 – Δικαιώματα Πνευματικής Ιδιοκτησίας**

Οι Συμβαλλόμενοι θα υλοποιήσουν το επιλεγέν Έργο δίχως να θίγονται καθ’ οιονδήποτε τρόπο δικαιώματα διανοητικής (πνευματικής και βιομηχανικής) ιδιοκτησίας οποιουδήποτε εμπλεκόμενου προσώπου ή/και τρίτων.

1. Οι Συμβαλλόμενοι αναγνωρίζουν ότι ως "ιστορικό" νοείται κάθε δεδομένο, τεχνογνωσία ή πληροφορία - ανεξαρτήτως μορφής ή φύσης (υλικό ή άυλο), συμπεριλαμβανομένων τυχόν δικαιωμάτων όπως τα δικαιώματα διανοητικής (πνευματικής και βιομηχανικής) ιδιοκτησίας – τα οποία: α) κατείχαν τα Μέρη πριν υπογραφεί η Σύμβαση Επιχορήγησης και β) είναι αναγκαία για την υλοποίηση του Έργου ή την εκμετάλλευση των αποτελεσμάτων του.
2. Οι Συμβαλλόμενοι παρέχουν στο Ίδρυμα Μποδοσάκη, στο NGO SUPPORT CENTRE (Κύπρος), στην Ευρωπαϊκή Επιτροπή - Γενική Διεύθυνση για τη Δικαιοσύνη και τους Καταναλωτές,καθώς και στους άλλους συμμετέχοντες στην υλοποίηση του Έργου πλήρη και ακώλυτη πρόσβαση στο ιστορικό που προσδιορίζεται ως αναγκαίο για την υλοποίηση του Έργου.
3. Οι Συμβαλλόμενοι αναγνωρίζουν ότι εάν το ιστορικό υπόκειται σε δικαιώματα τρίτων, τα ίδια πρέπει να διασφαλίσουν ότι είναι σε θέση να συμμορφωθούν με τις ως άνω υποχρεώσεις τους όπως εξειδικεύονται στην οικεία Σύμβασης Επιχορήγησης.
4. Οι Συμβαλλόμενοι αναγνωρίζουν ότι το Ίδρυμα Μποδοσάκη, το NGO SUPPORT CENTRE (Κύπρος), καθώς και η Ευρωπαϊκή Επιτροπή - Γενική Διεύθυνση για τη Δικαιοσύνη και τους Καταναλωτές , έχουν το δικαίωμα να χρησιμοποιούν μη ευαίσθητες πληροφορίες σχετικά με το Έργο και υλικό και έγγραφα που λαμβάνουν από τους Συμβαλλόμενους (ιδίως περιλήψεις προς δημοσίευση, παραδοτέα, καθώς και κάθε άλλο υλικό, όπως εικόνες ή οπτικοακουστικό υλικό, σε έντυπη ή ηλεκτρονική μορφή) για σκοπούς πολιτικής, πληροφόρησης, επικοινωνίας, διάχυσης και δημοσιότητας - κατά τη διάρκεια του Έργου ή μετά από αυτό.
5. Οι Συμβαλλόμενοι χορηγούν ήδη δια της παρούσας στο Ίδρυμα Μποδοσάκη, στο NGO SUPPORT CENTER (Κύπρος), καθώς και στην Ευρωπαϊκή Επιτροπή - Γενική Διεύθυνση για τη Δικαιοσύνη και τους Καταναλωτές το δικαίωμα χρήσης του ιστορικού, του υλικού, των εγγράφων και των πληροφοριών των Συμβαλλομένων με τη μορφή δωρεάν, μη αποκλειστικής και αμετάκλητης παγκόσμιας άδειας χρήσης, η οποία περιλαμβάνει τα ακόλουθα δικαιώματα – τρόπους εκμετάλλευσης (ενδεικτικά) επ’ αόριστον:
6. **χρήση για ιδίους σκοπούς** (ιδίως τη διάθεσή τους σε πρόσωπα που εργάζονται για τον Ιδρύματος, τη Χρηματοδοτική Αρχή ή για οποιαδήποτε άλλη υπηρεσία της ΕΕ (συμπεριλαμβανομένων των θεσμικών οργάνων, οργανισμών, γραφείων, υπηρεσιών κ.λπ.) ή του οργάνου ή του οργανισμού του κράτους μέλους της ΕΕ- την αντιγραφή ή την αναπαραγωγή τους εν όλω ή εν μέρει, σε απεριόριστο αριθμό- και την κοινοποίησή τους μέσω υπηρεσιών ενημέρωσης του Τύπου),
7. **διανομή στο κοινό** (ιδίως τη δημοσίευση σε έντυπη μορφή και σε ηλεκτρονική ή ψηφιακή μορφή, τη δημοσίευση στο διαδίκτυο, ως αρχείο με δυνατότητα λήψης ή χωρίς δυνατότητα λήψης, τη μετάδοση μέσω οποιουδήποτε καναλιού, τη δημόσια προβολή ή παρουσίαση, την κοινοποίηση μέσω υπηρεσιών πληροφόρησης του Τύπου ή τη συμπερίληψη σε ευρέως προσβάσιμες βάσεις δεδομένων ή ευρετήρια),
8. **επιμέλεια, επεξεργασία ή αναδιατύπωση** (συμπεριλαμβανομένης της συντόμευσης, της σύνοψης, της εισαγωγής άλλων στοιχείων (π.χ. μετα-δεδομένων, λεζάντες, άλλα γραφικά, οπτικά, ηχητικά ή κειμενικά στοιχεία), της εξαγωγής τμημάτων (π.χ. αρχεία ήχου ή βίντεο), της διαίρεσης σε τμήματα, της χρήσης σε συλλογή),
9. **μετάφραση,**
10. **αποθήκευση** σε έντυπη, ηλεκτρονική ή άλλη μορφή,
11. **αρχειοθέτηση**, σύμφωνα με τους εφαρμοστέους κανόνες διαχείρισης εγγράφων,
12. **επεξεργασία,** ανάλυση, συγκέντρωση του υλικού, των εγγράφων και των πληροφοριών που λαμβάνονται και **παραγωγή παράγωγων έργων.**
13. **διάχυση** των αποτελεσμάτων σε ευρέως προσβάσιμες βάσεις δεδομένων ή ευρετήρια (όπως μέσω πυλών «ανοικτής πρόσβασης» ή «ανοικτών δεδομένων» ή παρόμοιων αποθετηρίων, είτε δωρεάν είτε με χρέωση).
14. Οι Συμβαλλόμενοι αναγνωρίζουν ότι το Ίδρυμα Μποδοσάκη, το NGO SUPPORT CENTRE (Κύπρος), καθώς και η Ευρωπαϊκή Επιτροπή - Γενική Διεύθυνση για τη Δικαιοσύνη και τους Καταναλωτές διατηρούν το δικαίωμα να εξουσιοδοτούν τρίτους να ενεργούν εξ ονόματός τους ή να παραχωρούν υπο-άδειες σε τρίτους για τους σκοπούς και τρόπους χρήσης που αναφέρονται στα πιο πάνω στοιχεία.
15. Οι Συμβαλλόμενοι αναγνωρίζουν ότι τα πιο πάνω δικαιώματα χρήσης χορηγούνται για όλη τη διάρκεια των σχετικών δικαιωμάτων βιομηχανικής ή πνευματικής ιδιοκτησίας.
16. Οι Συμβαλλόμενοι αναγνωρίζουν ότι, εάν το υλικό, τα έγγραφα ή πληροφορίες τους υπόκεινται σε ηθικά δικαιώματα ή δικαιώματα τρίτων (συμπεριλαμβανομένων των δικαιωμάτων πνευματικής ιδιοκτησίας ή των δικαιωμάτων φυσικών προσώπων επί της εικόνας και της φωνής τους), τα ίδια οφείλουν να διασφαλίζουν την απόκτηση των απαραίτητων αδειών και εγκρίσεων από τους ενδιαφερόμενους κατόχους δικαιωμάτων, ώστε το Ίδρυμα Μποδοσάκη, το NGO SUPPORT CENTRE (Κύπρος), καθώς και η Ευρωπαϊκή Επιτροπή - Γενική Διεύθυνση για τη Δικαιοσύνη και τους Καταναλωτές να ασκούν ακώλυτα τα πιο πάνω δικαιώματα χρήσης.
17. Περαιτέρω, Οι Συμβαλλόμενοι αναγνωρίζουν ότι ως "αποτελέσματα" που παράγονται στο πλαίσιο του Έργου, νοείται κάθε υλικό ή άυλο αποτέλεσμα του Έργου, ανεξάρτητα από τη μορφή ή τη φύση τους, είτε μπορούν να προστατευθούν είτε όχι, καθώς και κάθε δικαίωμα που συνδέεται με αυτά, συμπεριλαμβανομένων των δικαιωμάτων διανοητικής (πνευματικής και βιομηχανικής) ιδιοκτησίας και δεσμεύεται ότι τα αποτελέσματα δεν θα αποτελέσουν αντικείμενο εμπορικής – κερδοσκοπικής εκμετάλλευσης από τον ίδιο ή οποιοδήποτε τρίτο πρόσωπο.

**Άρθρο 14 - Ευθύνη**

[Εδώ θα πρέπει να εισαχθούν κατάλληλες προβλέψεις / διατάξεις σχετικά με την ευθύνη των Συμβαλλόμενων και τον περιορισμό της (π.χ. σε περίπτωση ανωτέρας βίας)*, λαμβάνοντας υπόψη τις υποχρεώσεις και τις δράσεις προς υλοποίηση που αναλαμβάνονται από έκαστο Συμβαλλόμενο.]*.

**Άρθρο 15 - Παρατυπίες**

1. Ως Παρατυπία στο πλαίσιο του υλοποιούμενου από τους συμβαλλόμενους Έργου ορίζεται κάθε είδους παράβαση (κανονιστική ή συμβατική) που θα μπορούσε να επηρεάσει την προσήκουσα εκτέλεση της Σύμβασης Επιχορήγησης ή/και τη συμμόρφωση με τον νόμο.

2. Σε περίπτωση που ένας Συμβαλλόμενο λάβει γνώση μιας παρατυπίας, οφείλει να ενημερώνει αμέσως τον άλλο Συμβαλλόμενο εγγράφως.

3. Στις περιπτώσεις κατά τις οποίες το Ίδρυμα Μποδοσάκη ή/και η Χρηματοδοτική Αρχή λαμβάνουν μέτρα για την άρση οποιασδήποτε τέτοιας παρατυπίας, συμπεριλαμβανομένων των μέτρων ανάκτησης του ποσού της επιχορήγησης από τον φορέα υλοποίησης, ο εταίρος του Έργου θα επιστρέφει τα προς επιστροφή κεφάλαια από τον φορέα υλοποίησης του Έργου.

**Άρθρο 16 - Αναστολή πληρωμών και αποζημίωση**

1. Σε περίπτωση που ληφθεί από το Ίδρυμα Μποδοσάκη ή τη Χρηματοδοτική Αρχή απόφαση αναστολής πληρωμών προς τον Φορέα Υλοποίησης ή / και αιτήματος αποζημίωσης από τον Φορέα Υλοποίησης, ο Εταίρος του Έργου θα λαμβάνει τα μέτρα που είναι αναγκαία για τη συμμόρφωσή του Φορέα Υλοποίησης με αυτήν την απόφαση.

2. Για τους σκοπούς της προηγούμενης παραγράφου, ο Φορέας Υλοποίησης θα υποβάλει χωρίς καθυστέρηση αντίγραφο της σχετικής απόφασης στον Εταίρο του Έργου.

**Άρθρο 17 – Τερματισμός / Καταγγελία**

1. Τερματισμός / Καταγγελία της παρούσας σύμβασης από ένα από τους Συμβαλλομένους [να προστεθούν διαδικασίες και απαιτήσεις τερματισμού από οποιοδήποτε μέρος, σε περίπτωση που κρίνεται σκόπιμη αυτή η δυνατότητα].

2. Κάθε Συμβαλλόμενος μπορεί να καταγγείλει την παρούσα σε περίπτωση παραβίασης από τον άλλο Συμβαλλόμενο των υποχρεώσεών του [Να εισαχθούν η διαδικασία και οι προϋποθέσεις για τη λύση της παρούσας λόγω παραβίασης των όρων της].

3. Επιπλέον, σε περίπτωση τερματισμού της Σύμβασης Επιχορήγησης του Έργου για οποιονδήποτε λόγο, ο Φορέας Υλοποίησης μπορεί να τερματίσει την παρούσα με άμεση ισχύ.

4. [Συνέπειες του τερματισμού / καταγγελίας]

|  |
| --- |
| *Προτείνεται να περιγράφονται σαφώς οι συνέπειες σχετικά με τον τερματισμό των υποχρεώσεων των Συμβαλλόμενων και με την καταβληθείσα αναλογία της επιχορήγησης στον εταίρο και να γίνεται διάκριση μεταξύ των διαφόρων λόγων που οδηγούν σε τερματισμό (παραβίαση όρου, ανωτέρα βία, τερματισμός της Σύμβασης Επιχορήγησης, κ.λπ.).* |

**Άρθρο 18 - Υποκατάσταση**

1. Κανένας Συμβαλλόμενος δεν δικαιούται να υποκαταστήσει τα δικαιώματα και τις υποχρεώσεις που απορρέουν από την παρούσα χωρίς την προηγούμενη έγκριση του έτερου Συμβαλλόμενου.

**Άρθρο 19 - Τροποποιήσεις**

1. Οποιαδήποτε τροποποίηση της παρούσας, συμπεριλαμβανομένων των παραρτημάτων της, θα πραγματοποιείται με έγγραφη συμφωνία των Συμβαλλόμενων.

**Άρθρο 20** – **Αυτοτέλεια Διατάξεων**

1. Τυχόν ακυρότητα ή παρανομία ή μη εφαρμογή οποιασδήποτε διάταξης ή άρθρου της παρούσας (ή τμήματος οποιασδήποτε διάταξης ή άρθρου) που θα διαπιστωθεί από οποιοδήποτε δικαστήριο ή άλλη αρμόδια αρχή της αρμόδιας δικαιοδοσίας δεν θα θίγει την εγκυρότητα, την ισχύ και η εκτελεστότητα των λοιπών διατάξεων της σύμβασης, και της σύμβασης συνολικά.

2. Εάν μια διάταξη της παρούσας (ή μέρος οποιασδήποτε διάταξης) κριθεί παράνομη, άκυρη ή ανεφάρμοστη, οι Συμβαλλόμενοι θα διαπραγματεύονται καλή τη πίστει για την τροποποίηση της εν λόγω διάταξης έτσι ώστε, μετά την τροποποίησή της να είναι νόμιμη, έγκυρη και εφαρμόσιμη, και να επιτυγχάνει στον μέγιστο δυνατό βαθμό, την αρχική πρόθεση των Συμβαλλόμενων.

**Άρθρο 21 – Ειδοποιήσεις και Γλώσσα**

1. Όλες οι ειδοποιήσεις μεταξύ των Συμβαλλόμενων θα γίνονται εγγράφως και θα αποστέλλονται στις ακόλουθες διευθύνσεις:

Για τον Φορέα Υλοποίησης:

[*εισάγετε στοιχεία επικοινωνίας*]

Για τον Εταίρο:

[*εισάγετε στοιχεία επικοινωνίας*]

2. Η γλώσσα που διέπει την εκτέλεση της παρούσας είναι τα Ελληνικά. Όλα τα έγγραφα, ανακοινώσεις και λοιπές επικοινωνίες που προβλέπονται στο πλαίσιο της παρούσας θα γίνονται στα Ελληνικά.

**Άρθρο 22 – Εφαρμοστέο Δίκαιο και επίλυση διαφορών**

1. Η εγκυρότητα και η εκτέλεση της παρούσας σύμβασης θα διέπεται από το ελληνικό δίκαιο.

2. Τυχόν διαφορές σχετικά με τη σύναψη, την εγκυρότητα, την ερμηνεία ή την εκτέλεση της παρούσας θα επιλύεται φιλικά με διαβουλεύσεις μεταξύ των Συμβαλλόμενων. Σε περίπτωση μη επίτευξης φιλικής επίλυσης των συγκεκριμένων διαφορών, αρμόδια δικαστήρια για την επίλυσή τους ορίζονται αυτά της περιοχής ………………

**Άρθρο 23 – Προσωπικά Δεδομένα**

Τα μέρη θα συνεργάζονται προκειμένου να είναι σε θέση να εκπληρώνουν τις νόμιμες υποχρεώσεις τους που απορρέουν από την εκάστοτε ισχύουσα νομοθεσία περί προστασίας προσωπικών δεδομένων *[και δη τον κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και τη σχετική εθνική νομοθεσία περί προστασίας δεδομένων που ισχύει για το εν λόγω μέρος]* στο πλαίσιο εκτέλεσης και διαχείρισης του Έργου και της παρούσας. Ειδικότερα, τα μέρη θα συνάψουν, εφόσον απαιτείται, διακριτές συμφωνίες επεξεργασίας προσωπικών δεδομένων, κοινής χρήσης προσωπικών δεδομένων ή/και από κοινού υπευθύνων επεξεργασίας προσωπικών δεδομένων πριν από την πραγματοποίηση οποιασδήποτε επεξεργασίας δεδομένων προσωπικού χαρακτήρα.

|  |
| --- |
| Η πιο πάνω παράγραφος είναι ενδεικτική. Τα μέρη πρέπει να ρυθμίσουν ειδικώς τα ζητήματα που αφορούν στις δραστηριότητες επεξεργασίας προσωπικών δεδομένων στις οποίες θα επιδίδονται προκειμένου να υλοποιήσουν συνεργατικά το Έργο και να συμμορφώνονται με τις υποχρεώσεις που επιβάλλονται από τη Σύμβαση Επιχορήγησης. |

**Άρθρο 24 – Ηλεκτρονικές Υπογραφές**

Η παρούσα Σύμβαση δύναται να υπογραφεί από τους νόμιμους εκπροσώπους των Συμβαλλομένων μερών με τη χρήση της εφαρμογής «Ψηφιακή Βεβαίωση Ιδιωτικού Συμφωνητικού» του GOV.gr ή με τη χρήση εγκεκριμένων προηγμένων ηλεκτρονικών υπογραφών από τα Μέρη επί της ίδιας εκδόσεως (αντιγράφου) της παρούσας σε Μορφότυπο Φορητού Εγγράφου (PDF) Ή με τη χρήση ηλεκτρονικών υπογραφών που παρέχονται από την εφαρμογή DocuSign (ή άλλη αντίστοιχη εφαρμογή) επί της ίδιας εκδόσεως (αντιγράφου) της παρούσας, ακόμη και εάν κάποιο από τους Συμβαλλόμενους ή οι νόμιμοι εκπρόσωποι κάποιου από τους Συμβαλλόμενους, δεν διατηρούν συνδρομή στην εν λόγω εφαρμογή (ή άλλη αντίστοιχη εφαρμογή) Ή δια της ανταλλαγής, μέσω μηνυμάτων ηλεκτρονικού ταχυδρομείου μεταξύ των Μερών όμοιων, κατά περιεχόμενο, εκδόσεων (αντιγράφων) της παρούσας σε Μορφότυπο Φορητού Εγγράφου (PDF), κάθε μία εκ των οποίων όμως θα είναι υπογεγραμμένη μόνο από τον/την ως άνω αναφερόμενο/η εκπρόσωπο κάθε Μέρους, είτε ιδιοχείρως (οπότε η οικεία ιδιόχειρη υπογραφή θα εμφανίζεται σαρωμένη, ήτοι ως εικόνα χειρόγραφα εκτελεσμένης υπογραφής) είτε με τη χρήση εγκεκριμένης προηγμένης ηλεκτρονικής υπογραφής είτε με ψηφιακή βεβαίωση της υπογραφής του/της εν λόγω εκπροσώπου μέσω GOV.gr. Κάθε διακριτά υπογεγραμμένη έκδοση (αντίγραφο) της παρούσας που θα αποσταλεί ηλεκτρονικά σε Μορφότυπο Φορητού Εγγράφου (PDF) και θα φέρει την εγκεκριμένη προηγμένη ηλεκτρονική υπογραφή ή την σαρωμένη υπογραφή (εικόνα χειρόγραφα εκτελεσμένης υπογραφής) ή την ψηφιακή βεβαίωση υπογραφής του/της εκπροσώπου των Μερών, θα εξομοιώνεται με πρωτότυπο έγγραφο, πλήρως δεσμευτικό, με έννομη ισχύ και αποτελέσματα. Σε περίπτωση ανταλλαγής υπογεγραμμένων εκδόσεων της παρούσας κατά τα αμέσως ανωτέρω, κάθε έκδοση θα δεσμεύει πλήρως το υπογράφον και διαβιβάζον αυτή Μέρος αλλά και το Μέρος που την επικαλείται, και οι εν λόγω εκδόσεις που τα μέρη θα ανταλλάξουν θα αποτελούν μία και την αυτή Σύμβαση. Εν γένει, η χρήση ηλεκτρονικών υπογραφών και ηλεκτρονικών αρχείων (συμπεριλαμβανομένων, χωρίς περιορισμό, κάθε σύμβασης ή άλλου αρχείου που δημιουργείται, παράγεται, αποστέλλεται, κοινοποιείται, παραλαμβάνεται ή αποθηκεύεται με ηλεκτρονικά μέσα) έχει την ίδια νομική ισχύ, εγκυρότητα και εκτελεστότητα με την υπογραφή που έχει εκτελεστεί χειρόγραφα ή με τη χρήση συστήματος τήρησης αρχείων σε έγχαρτη μορφή, στο μέγιστο βαθμό που επιτρέπεται από την εκάστοτε ισχύουσα εφαρμοστέα νομοθεσία. Οι Συμβαλλόμενοι παραιτούνται από οποιοδήποτε δικαίωμα εναντίωσης η αμφισβήτησης των ως άνω διαδικασιών.

|  |  |  |  |
| --- | --- | --- | --- |
| **Για τον Φορέα Υλοποίησης** | | **Για τον Εταίρο** | |
| **Ημερομηνία:** |  | **Ημερομηνία:** |  |
| **Τόπος:** |  | **Τόπος:** |  |
| **Ονοματεπώνυμο εκπροσώπου:** |  | **Ονοματεπώνυμο εκπροσώπου:** |  |
| **Ιδιότητα:** |  | **Ιδιότητα:** |  |

1. **Αποποίηση Ευθύνης:**

   Το παρόν υπόδειγμα έχει ως σκοπό να υποστηρίξει τους Φορείς Υλοποίησης Έργων και τους Εταίρους τους στην προετοιμασία των μεταξύ τους Συμβάσεων Συνεργασίας, ώστε να εναρμονίζονται με τους όρους της Σύμβασης Επιχορήγησης Έργου μεταξύ του Φορέα Υλοποίησης και του Ιδρύματος Μποδοσάκη. Παρέχεται μόνο για ενημερωτικούς – πληροφοριακούς σκοπούς και το περιεχόμενό του δεν αποσκοπεί να αντικαταστήσει τυχόν υποστήριξη ή λήψη νομικών και άλλων συμβουλών, όπου απαιτείται. Είναι ευθύνη των συμβαλλόμενων μερών να διασφαλίσουν τη συμμόρφωση των διατάξεων της μεταξύ τους σύμβασης με το υλοποιούμενο από αυτούς Έργο, με τις διατάξεις της Σύμβασης Επιχορήγησης Έργου μεταξύ του Φορέα Υλοποίησης και του Ιδρύματος Μποδοσάκη και το εφαρμοζόμενο νομικό πλαίσιο. Το Ίδρυμα και η Ευρωπαϊκή Ένωση νομίμως εκπροσωπούμενη από την Ευρωπαϊκή Επιτροπή - Γενική Διεύθυνση για τη Δικαιοσύνη και τους Καταναλωτές (η «**Χρηματοδοτική Αρχή»** του Προγράμματος) και οι αντιπρόσωποί του δεν φέρουν οποιαδήποτε ευθύνη σε σχέση με τη χρήση ή την αναπαραγωγή του παρόντος υποδείγματος. [↑](#footnote-ref-2)
2. Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που διεξάγει η Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του Κανονισμού (Ευρατόμ) αριθ. 1074/1999 του Συμβουλίου (ΕΕ L 248 της 18/09/2013, σ. 1). [↑](#footnote-ref-3)
3. Κανονισμός (Ευρατόμ, ΕΚ) αριθ. 2185/1996 του Συμβουλίου, της 11ης Νοεμβρίου 1996, σχετικά με τους επιτόπιους ελέγχους και επιθεωρήσεις που πραγματοποιεί η Επιτροπή για την προστασία των οικονομικών συμφερόντων των Ευρωπαϊκών Κοινοτήτων από απάτες και άλλες παρατυπίες (ΕΕ L 292 της 15/11/1996, σ. 2).). [↑](#footnote-ref-4)